CELEX: 52021DP0233
Language: el
Date: 2021-05-18 00:00:00
Title: Απόφαση του Ευρωπαϊκού Κοινοβουλίου περί μη διατύπωσης αντίρρησης στον κατ’ εξουσιοδότηση κανονισμό της Επιτροπής, της 25ης Μαρτίου 2021, για τη συμπλήρωση της οδηγίας 2013/36/ΕΕ του Ευρωπαϊκού Κοινοβουλίου και του Συμβουλίου όσον αφορά τα ρυθμιστικά τεχνικά πρότυπα για τον καθορισμό των κριτηρίων βάσει των οποίων ορίζονται οι διευθυντικές ευθύνες, οι λειτουργίες ελέγχου, οι σημαντικές επιχειρηματικές μονάδες και ο ουσιώδης αντίκτυπος στα χαρακτηριστικά κινδύνου σημαντικής επιχειρηματικής μονάδας, καθώς και των κριτηρίων για τον προσδιορισμό μελών ή κατηγοριών προσωπικού, των οποίων οι επαγγελματικές δραστηριότητες έχουν αντίκτυπο στα χαρακτηριστικά κινδύνου του ιδρύματος, συγκριτικά τόσο ουσιώδη όσο και ο αντίκτυπος των μελών ή κατηγοριών προσωπικού που αναφέρονται στο άρθρο 92 παράγραφος 3 της εν λόγω οδηγίας (C(2021)01906 — 2021/2618(DEA))

12.1.2022   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 15/251
            
         
      P9_TA(2021)0233
      Απόφαση περί μη διατύπωσης αντίρρησης σε κατ’ εξουσιοδότηση πράξη: συμπλήρωση της οδηγίας 2013/36/ΕΕ όσον αφορά τον προσδιορισμό προσωπικού, του οποίου οι επαγγελματικές δραστηριότητες έχουν αντίκτυπο στα χαρακτηριστικά κινδύνου του ιδρύματος
      Απόφαση του Ευρωπαϊκού Κοινοβουλίου περί μη διατύπωσης αντίρρησης στον κατ’ εξουσιοδότηση κανονισμό της Επιτροπής, της 25ης Μαρτίου 2021, για τη συμπλήρωση της οδηγίας 2013/36/ΕΕ του Ευρωπαϊκού Κοινοβουλίου και του Συμβουλίου όσον αφορά τα ρυθμιστικά τεχνικά πρότυπα για τον καθορισμό των κριτηρίων βάσει των οποίων ορίζονται οι διευθυντικές ευθύνες, οι λειτουργίες ελέγχου, οι σημαντικές επιχειρηματικές μονάδες και ο ουσιώδης αντίκτυπος στα χαρακτηριστικά κινδύνου σημαντικής επιχειρηματικής μονάδας, καθώς και των κριτηρίων για τον προσδιορισμό μελών ή κατηγοριών προσωπικού, των οποίων οι επαγγελματικές δραστηριότητες έχουν αντίκτυπο στα χαρακτηριστικά κινδύνου του ιδρύματος, συγκριτικά τόσο ουσιώδη όσο και ο αντίκτυπος των μελών ή κατηγοριών προσωπικού που αναφέρονται στο άρθρο 92 παράγραφος 3 της εν λόγω οδηγίας (C(2021)01906 — 2021/2618(DEA))
      (2022/C 15/39)
      
         Το Ευρωπαϊκό Κοινοβούλιο,
      
                  —
               
               
                  έχοντας υπόψη τον κατ’ εξουσιοδότηση κανονισμό της Επιτροπής (C(2021)01906),
               
            
                  —
               
               
                  έχοντας υπόψη την με ημερομηνία 26 Μαρτίου 2021 επιστολή της Επιτροπής, διά της οποίας του ζητείται να δηλώσει ότι δεν θα διατυπώσει αντίρρηση στον κατ’ εξουσιοδότηση κανονισμό,
               
            
                  —
               
               
                  έχοντας υπόψη την με ημερομηνία 10 Μαΐου 2021 επιστολή της Επιτροπής Οικονομικής και Νομισματικής Πολιτικής προς τον Πρόεδρο της Διάσκεψης των Προέδρων των Επιτροπών,
               
            
                  —
               
               
                  έχοντας υπόψη το άρθρο 290 της Συνθήκης για τη λειτουργία της Ευρωπαϊκής Ένωσης,
               
            
                  —
               
               
                  έχοντας υπόψη την οδηγία αριθ. 2013/36/ΕΕ του Ευρωπαϊκού Κοινοβουλίου και του Συμβουλίου, της 26ης Ιουνίου 2013, σχετικά με την πρόσβαση στη δραστηριότητα πιστωτικών ιδρυμάτων και την προληπτική εποπτεία πιστωτικών ιδρυμάτων και επιχειρήσεων επενδύσεων, για την τροποποίηση της οδηγίας 2002/87/ΕΚ και για την κατάργηση των οδηγιών 2006/48/ΕΚ και 2006/49/ΕΚ (1) (οδηγία για τις κεφαλαιακές απαιτήσεις ή ΟΚΑ), και ιδίως το άρθρο 94 παράγραφος 2 και το άρθρο 148 παράγραφος 5,
               
            
                  —
               
               
                  έχοντας υπόψη το σχέδιο δέσμης ρυθμιστικών τεχνικών προτύπων που υποβλήθηκε από την Ευρωπαϊκή Εποπτική Αρχή (Ευρωπαϊκή Αρχή Τραπεζών — ΕΑΤ), στις 18 Ιουνίου 2020, σύμφωνα με το άρθρο 10 παράγραφος 1 του κανονισμού (ΕΕ) αριθ. 1093/2010 του Ευρωπαϊκού Κοινοβουλίου και του Συμβουλίου, της 24ης Νοεμβρίου 2010, σχετικά με τη σύσταση Ευρωπαϊκής Εποπτικής Αρχής (Ευρωπαϊκή Αρχή Τραπεζών), την τροποποίηση της απόφασης αριθ. 716/2009/ΕΚ και την κατάργηση της απόφασης αριθ. 2009/78/ΕΚ της Επιτροπής (2),
               
            
                  —
               
               
                  έχοντας υπόψη το άρθρο 111 παράγραφος 6 του Κανονισμού του,
               
            
                  —
               
               
                  έχοντας υπόψη τη σύσταση απόφασης της Επιτροπής Οικονομικής και Νομισματικής Πολιτικής,
               
            
                  —
               
               
                  έχοντας υπόψη ότι δεν διατυπώθηκαν αντιρρήσεις εντός της προθεσμίας που ορίζεται στο άρθρο 111 παράγραφος 6 τρίτη και τέταρτη περίπτωση του Κανονισμού του, η οποία έληξε στις 18 Μαΐου 2021,
               
            
                  Α.
               
               
                  λαμβάνοντας υπόψη ότι, σύμφωνα με την ΟΚΑ, η ΕΑΤ έπρεπε να υποβάλει σχέδιο για τον κατ’ εξουσιοδότηση κανονισμό έως τις 28 Δεκεμβρίου 2019· λαμβάνοντας υπόψη ότι η ΕΑΤ δημοσίευσε το σχέδιο στις 18 Ιουνίου 2020· λαμβάνοντας υπόψη ότι η Επιτροπή, στο σχέδιο κατ’ εξουσιοδότηση κανονισμού, επέφερε ορισμένες συντακτικές αλλαγές σε σύγκριση με το σχέδιο που υπέβαλε η ΕΑΤ, και ότι η ΕΑΤ επιβεβαίωσε στις 16 Δεκεμβρίου 2020 ότι οι εν λόγω συντακτικές αλλαγές δεν συνιστούν αλλαγή στο εγκριθέν από το συμβούλιο εποπτών της ΕΑΤ πολιτικό ή νομικό περιεχόμενο του σχεδίου και ότι, ως εκ τούτου, δεν θα εναντιωνόταν στο να συνεχίσει η Επιτροπή τη διαδικασία έγκρισης του σχεδίου, συμπεριλαμβανομένων των εν λόγω αλλαγών, χωρίς να ζητήσει επίσημη γνωμοδότηση της ΕΑΤ·
               
            
                  Β.
               
               
                  λαμβάνοντας υπόψη ότι με τις διαπραγματεύσεις σχετικά με την οδηγία (ΕΕ) 2021/338 του Ευρωπαϊκού Κοινοβουλίου και του Συμβουλίου, της 16ης Φεβρουαρίου 2021, για την τροποποίηση της οδηγίας 2014/65/ΕΕ όσον αφορά τις απαιτήσεις πληροφόρησης, τη διακυβέρνηση προϊόντων και τα όρια θέσεων καθώς και των οδηγιών 2013/36/ΕΕ και (ΕΕ) 2019/878 όσον αφορά την εφαρμογή τους στις επιχειρήσεις επενδύσεων, ώστε να διευκολυνθεί η ανάκαμψη από την κρίση COVID-19 (3), η οποία δημοσιεύθηκε στις 26 Φεβρουαρίου 2021 και με την οποία αναθεωρήθηκαν οι αρμοδιότητες της ΕΑΤ, επηρεάστηκε ο εκτελεστικός κανονισμός και διασφαλίστηκε ότι οι επιχειρήσεις επενδύσεων που υπόκεινται σήμερα στην οδηγία για τις κεφαλαιακές απαιτήσεις, οι οποίες από τις 26 Ιουνίου 2021 θα εμπίπτουν στο πεδίο εφαρμογής της οδηγίας (ΕΕ) 2019/2034 του Ευρωπαϊκού Κοινοβουλίου και του Συμβουλίου, της 27ης Νοεμβρίου 2019, για την προληπτική εποπτεία των επιχειρήσεων επενδύσεων και για την τροποποίηση των οδηγιών 2002/87/ΕΚ, 2009/65/EK, 2011/61/ΕΕ, 2013/36/ΕΕ, 2014/59/ΕΕ και 2014/65/ΕΕ (4), δεν θα χρειάζεται να συμμορφώνονται με τον κατ’ εξουσιοδότηση κανονισμό, δεδομένου ότι για τις εν λόγω επιχειρήσεις επενδύσεων θα εκδοθεί ένας ξεχωριστός κατ’ εξουσιοδότηση κανονισμός στο πλαίσιο της οδηγίας για τις επιχειρήσεις επενδύσεων· λαμβάνοντας υπόψη ότι η περίοδος ελέγχου για τον κατ’ εξουσιοδότηση κανονισμό λήγει στις 25 Ιουνίου 2021·
               
            
                  Γ.
               
               
                  λαμβάνοντας υπόψη ότι ο κατ’ εξουσιοδότηση κανονισμός θα πρέπει να τεθεί σε ισχύ επειγόντως προκειμένου να παράσχει τη νομική σαφήνεια και βεβαιότητα που χρειάζονται οι αρμόδιες αρχές και τα πιστωτικά ιδρύματα προκειμένου να εντοπίσουν δεόντως, με βάση το πλαίσιο της ΟΚΑ που τέθηκε σε εφαρμογή στις 28 Δεκεμβρίου 2020, όσους αναλαμβάνουν σημαντικούς κινδύνους·
               
            
               
                  1.
               
               
                  δηλώνει ότι δεν διατυπώνει αντίρρηση στον κατ’ εξουσιοδότηση κανονισμό·
               
            
               
                  2.
               
               
                  αναθέτει στον Πρόεδρό του να διαβιβάσει την παρούσα απόφαση στο Συμβούλιο και στην Επιτροπή.
               
            
         (1)  ΕΕ L 176 της 27.6.2013, σ. 338.
      
         (2)  ΕΕ L 331 της 15.12.2010, σ. 12.
      
         (3)  ΕΕ L 68 της 26.2.2021, σ. 14.
      
         (4)  ΕΕ L 314 της 5.12.2019, σ. 64.